"Vili. 
ANNALES MUSEI NATIONALIS HUNGARICI. 
1910. 
REVISIO SYSTEMATICA GENERIS DIPTERORUM 
STICHOPOGON. 
Auctore Prof. M. Bezzi. 
Genus Asili darum Stichopogon quod praeclarus Loew anno 1847 
condidit, quamvis omnino naturale et facile dignoscendum sit, parum 
tamen adhuc cognitum esse videtur. Species nempe exoticæ perpaucæ 
descriptæ fuerunt, et europææ quidem plerumque confusæ ac incertae 
manent, quod fortasse insuetæ specierum parvitati adscribendum esse 
puto, quia reliquæ Asilidarum species corporis magnitudine sæpius præ- # 
cellunt. Ideoque, cum species duas novas in Insula Formosa a cl. Sauter 
nuper collectas describendas baberem, omnes mihi obvias species novo 
studio subjeci, eo magis quo benignitate ac cura clarissimi amici 
Dr. Kertész ditissimam Musei Nationalis Hungarici collectionem solita 
liberalitate utendam acceperam. Species quoque collectionum cl. Th. 
Becker e Liegnitz Silesiæ ac Prof. Dr. F. Hermann ex Erlangen Bava- 
riæ comparare licuit: clarissimis omnibus viris istis ob tantam bene¬ 
volentiam gratias quam maximas debeo. 
Distinctionis notas, quas pro genere suo cl. Loew proposuit, hic 
recordare liceat. Oculi prominuli, in latere antico areolis dilatatis prae¬ 
diti; facies brevis, superne paullo angustata, non tuberculata. Mystax 
tecfciformis, inferus. Antennæ approximatæ, articulis basalibus brevibus 
aequalibus, tertio mediocri, stylo terminali distincte biarticulato, segmento 
apicali tenuissimo. Frons superne valde dilatata, sellæformis. Palpi nudi ; 
apertura oralis magna, rotundata. Thorax et abdomen complanata, nuda. 
Genitalia maris lamella supera scutiformi obtecta, fœminæ lamellis in¬ 
feris peculiaribus praedita. Pedes breves, nudiusculi, femoribus anteriori¬ 
bus crassiusculis, metatarsis non elongatis. Alarum cellula postica prima 
apice non angustata, quarta basi pedunculata et extus magis vel minus 
late aperta; cellula analis clausa et pedunculata. 
Characteribus istis cl. Schiner addidit, in anno 1862: Proboscis 
brevis, fere horizontalis, et in anno 1866: Furcae nervi tertii rami vel 
ambo post alæ apicem vel saltem superus in non supra alae apicem 
excurrentes. 
Notas chætotaxiæ ab auctoribus omnibus, etsi magni apud Asilidas 
quoque momenti, prorsus neglectas, nuperrime tantum cl. Verrall in 
9 
Annales Musei Naiionalis Hungarici. Vili. 
